
بسم الله الرحمن الرحيم 
إن الحمد لله أحمده تعالى وأستعينه وأستغفره وأعوذ بالله -تعالى- من شرور أنفسنا ومن سيئات أعمالنا. من يهده الله فلا مضل له ومن يضلل 
فلا هادي له. وأشهد أن لا إله إلا الله وحده لا شريك له, وأشهد أن محمد عبده ورسوله. 

اللهم صل على محمد وعلى آل محمد كما صليت على إبراهيم وعلى آل إبراهيم إنك حميد مجيد. اللهم بارك على محمد وعلى آل محمد كما 
باركت على إبراهيم وعلى آل إبراهيم إنك حميد مجيد. 

(ي أَنّهَا الَِّينَ 8 اله حَقَ تَقَاتِه ولا عوئنَ إل وَأنهُم مُسْلِمُونَ) آل 

(يا أَيّهَا النّاسْ الوأ ربَكُمْ الذي لك قن تفس وَاحِدَةٍ وَحَلَقَ مِنْهَا رَوْجَهَا وَبَثَّ مِنْهُمَا رجالا كثيراً وَنسَاء وَاتَُوا الله الذي تَسَاءلُونَ به 
وَالأَرْحَامَ إِنَّ الله كَانَ عَلَيكُمْ رَقِيباً) | 

(يا أَيّهَا الَّذِينَ آمَنُوا انَقُوا الله وَقُولُوا ولا سَّدِيداً) الأحزاب: 7١‏ (يُصْلِحْ لَكُمْ أَعَمَالَكُمْ وَيَغْفِرْ لَكُمْ ذْنُوبكُمْ وَمَن يُطِعْ الله ورَسُولَهُ فَقَدْ فار 
فَوْزاً عظيماً) الأحزاب: ٠/١‏ 

أما بعد 

فإن أصدق الحديث كلام الله تعالى وإن خير الحدي هدي محمد -صلى الله عليه وسلم- وإن شر الأمور محدثاتها كل محدثة بدعة وكل بدعة 
ضلالة وكل ضلالة في النار, ثم أما بعد 

فإخوتي في الله 

والله إن أحبكم في الله وأسأل الله -جل جلاله- أن يجمعنا بهذا الحب في ظل عرشه يوم لا ظل إلا ظله. 

اللهم اجعل عملنا كله صالحا واجعله لوجهك خالصا ولا تجعل فيه لأحد غيرك شيئا. 

أحبتي في الله هذا هو الدرس الثامن في فرع التزكية من كتاب مختصر منهاج القاصدين. أسأل الله أن ينفعنا به وأن يرزقنا وإياكم العمل. ووقفنا 
فيه على باب فصل في فضائل الصلاة 

يقول الشيخ عليه رحمة الله وبركاته: "وأما الصلاة فإنما عماد الدين وغرة الطاعات وقد ورد في فضائل الصلاة أخبارٌ كثيرة مشهورة ومن أحسن 
آدابما الخشوع, وقد روي عن عثمان -رضي الله عنه- عن البي صل الله عليه وآله وسلم- قال: "ما مِنْ امْرِئ ملم تْضْرْهُ صلا مَكُتُوبَةٌ 
فَيُحْسِنْ وُضُوءَهَا وَخُْشُوعَهَا وَركوعها إلا كَانَتْ كَقَارَةَ لِمَا قَبْلَهَا منْ الوب مَا 1 يُوْتِ كبيرةً وَذَلِكَ الدّهْرَ كلَّه"٠‏ 


سبحان الملك الحديث متفق عليه أن النبي -صلى الله عليه وآله وسلم- قال "ما مِنْ امْرِئ مُسْلِم كَضْرْهُ صَلَاةٌ مَكُتُوبَةٌ فَبُحْسِنُ وُضُوءَهًا 
"اللهم ارزقنا حسن الوضوء "وَخُشُوعَهَا وَركُوعَهَا إلا كَانَتْ كَقَارَةَ لِمَا قَبْلَهَا مِنْ الوب َا ل يُوْتِ كَبيرة وَذَلِكَ الدَهْرَ كله". 

سبحان الله العظيم الأحاديث كثيرة جدا منها حديث مشهور و تقون فإذا صَلَيْثُم البح غسلتهاء م تحترقونَ تحترقونَ فإذا صانم 
الظّهِرَ غسَلَتْهاء غ تقون حترقونَ فإذا صِلَْتُم العقصرّ غسّاتها .. 

الشاهد حديث أيضا "أَأبْثمْ لو أن كرًا بَاب أَحَدِكُمْ يَغْتَسِلُ منه كُل يوم حْمْس مَرّاتِء هل يَبْقَى من دَرَنِهِ شيء؟ قالوا: لا يَبْقَى من ذَزَنِه 
شي قالَ: فَذلكَ مَكَلْ الصَّلَوَاتِ الخَمْس, بَمْحُو اللَهُ بمِنّ المَطَايَا."” اللهم امح خطايانا. 

ما أحوجنا أن تغسل خطاايانا أولا بأول, ما احوجنا أن نستمر في عالم النظافة والطهارة؛ أن نطهر من ذنوبنا أولا بأول, فالحمد لله أن جعل الله 
-عز وجل- الصلاة ممحاة للذنوب ما اجتنبت الكبائر. ليه ما اجتنبت الكبائر؟ لأن الكبائر أيها الإخوة ينبغي أن يفهم هذا الإخوة جميعا؛ 
إن الكبائر تحتاج إلى توبة خاصة الذي زنا أو الذي سرق أو الذي شرب حمر أو الذي ارتكب كبيرة من الكبائر المشهورة فإنه لابد من توبة 
خاصة من هذه الكبيرة» تبت إلى الله من هذه. بالشروط المعروفة الستة؛ الإقلاع عن الذنب والندم على ما فات والعزم على عدم العودة ورد 


المظالح والعلم والعمل بعمل الحسنات الماحية. 

الشاهد 

أن هذه الشروط لابد في الكبائر أما الصغائر اللمم فإنها تغفر بحمذه الصلوات. 

وله حديث أيضا عثمان بن عفان -رضي الله عنه- عن الي -صلى الله عليه وآله وسلم- أنه قال: "مَن تَوَصَاً نحْوَ وُضُوئِي هذا ثمّ قامَ 


فَرَكُعَ ركْعََبْنِ لا يُحَدَتْ فيهما نَفْسَهُ غَفِرَ له ما تَقَدَّمَ من ذَلْبِه." وهذا أعم. 

وكان ابن الزبير -رضي الله عنهما- إذا قام في الصلاة كأنه عود من الخشوع, وكان يسجد فتنزل العصافير على ظهره لا تحسبه إلا جذع 
حائط وصلى يوما في الحجر فجاء حجر قذافة فذهب ببعض ثوبه فما انفتل. عبد الله بن الزبير -رضي الله عنه- كان يضرب به المثل في 
الخشوع وحضور القلب في الصلاة فكان يقف في الصلاة كأنه عود, يعني كأنه عصاية لا ينبس لا يتحرك ليس فيه أدى حركة, كأنه عصاية 
وهو ساجد العصافير تنزل تقف عليه كأنه جذع نخلة أو كأنه قطعة من الحائط سبحان الله العظيم, كان ابن الزبير بيصلي وكان دخل في حرب 
مع الحجاج؛ فالحجاج رمى الكعبة بالمنجانيق؛ بالحجارة وهو واقف بيصلي في الكعبة ويجي حجر من المنجانيق حجر كأنه قنبلة قذيفة يشيل 
الثوب من عليه يعني يطير ثوبه من عليه. يعني خبط في جلابيته مثلا كده كأنه وهو راكع ولا قائم فخد الجلابية» ومخرجش من الصلاة سبحان 


الله العظيم. 


١‏ صححه الألباني 

۲ أخرجه الطبراني في العجم الأوسط 
٣‏ أخرجه البخاري ومسلم 

؟ مج دام 

الغبات ده نجيبه منين؟ يا شباب أحيانا أقف في الصلاة كده وأجاهد نفسي إن أنا ما اتحركش غائي وأفاجاً اللي على بيني واللي على شالي 
لا تمر دقيقة دقيقتين واللي بيعبث في أنفه واللي بيعبث في يته واللي بيمسح عرقه واللي بيمسح عينه واللي بيهرش في ودنه واللي بيش 
دبانة. اثبت أثبت في الصلاة لأن خشوع الجوارح وسيلة خشوع القلب» وثبوت الجوارح التركيز التركيز الإنسان لما يكون عاوز يركز يغبت 
خالصء ثباته النام ده يساعد القلب على الحضور. نسأل الله -عز وجل- أن يصلح قلوبنا. 


وقال ميمون بن مهران: ما رأيت مسلم بن يسار ملتفتا في صلاة قط ولقد انخدمت ناحية من المسجد, ففزع أهل السوق مدقا وإنه لفي 
المسجد يصلي فما التفت. سبحان الله العظيم 

هي دي يا جماعة اللي بنتعلمه من المشايخ, يعني شوف كل تلميذ يطلع من شيخه بحاجة؛ فميمون بن مهران أخذ من شيخه مسلم بن يسار 
إنه كان يقف في الصلاة كأنه عود» واقف في الصلاة كأنه حيطة. يقول: حيطة من المسجد وقعت وقوع حائط عمل ضجة كبيرة لدرجة أن 
أهل السوق جم يجروا يشوفوا في إيه. وهو واقف يصلي في المسجد اللي انهدمت فيه الحائط مالتفتش مخرجش من الصلاة متحركش متأثرش. 
يا جماعة عاوزين نعلمه لأولادنا دهز مشكلة كبيرة إنك ساعة ما تسمع صوت على السلم تلاقي الولد جري جري يفتح الباب يشوف فيه 
إيه. عايزين نحجم الفضول لأن دي مشكلة التربية منذ الصغر. سبحان الله العظيم 

الولد قاعد يقرأ في المصحف وسمع حد اتكلم؛ خليك في اللي إنت فيه؛ عايزين نتعلم التركز ده هذا التركيز يُتعلم من الصغرء الإنسان يربى 
عليه إنه لما يكون بيقرأ في كتاب مينشغلش في حاجة تانية. كثير من الناس واقف في الصلاة وعينه ضاربه مين اللي دخل ومين اللي خرج 
ومين اللي إتحرك. 


قال له: نرد السلام في الصلاة؟ قال له: إن في الصلاة لشغلا. إن في الصلاة لإيه؟ لشغلا. الصلاة نفسها مشغلة تشغلك عن كل حاجة. 
قال: وإنه في المسجد يصلي فما التفت, وكان أهل بيته إذا دخل المنزل سكتوا فإذا قام إلى الصلاة تكلموا وضحكوا. 

كان إذا دخل المسجد له هيبة» النهاردة يعيبوا عليها دية ويسخروا منها يقولوا سي السيد لما يدخل البيت كله يسكت. آه إيه المانع إن لما 
يدخل البيت كله يسكت يحترم الأب يُحترم الرجل رب البيت إن كله يسكت وكله يتأدب وكله يحترم نفسه وكله يلتزم. مادام دخل الأب 
البيت وقار الأب وهيبة الأب وجوده في البيت. ليه لأ؟ إيه المانع؟ يعني هو عشان يبقى الأب طيب وحنين لازم الأولاد يتنططوا عليه؟ مش 
شرط. يتنططوا عليه وقت اللعب والتنطيط؛ ولكن وقت الاحترام يجلس كأنه عود الولد كأن على رؤوسهم الطير وقت التوقير والاحترام. 
الشاهد إن إذا دخل البيت كله يسكت فإذا قام إلى الصلاة هو مش دريان باللي بيحصل حوله؛ ضحكوا وتكلموا. 

وكان علي بن الحسين -رضي الله عنهما- إذا توضأ اصفر لونه. فقيل له: ما هذا الذي يعتادك عند الوضوء؟ قال: أتدرون بين يدي من أريد 
أن أقوم؟ 


دي اللي أنا بأقول عليها يا جماعة الاستحضار الذهني للعمل أو التصور الذهني للعمل قبل الشروع فيه. 

هي دي القضية إن أحيانا بنبدأ أعمالنا كده عفو الخاطر. يعني الله أكبر ويروح داخل في الصلاة. لأ دا إحنا محتاجين إن إحنا قبل ما ندخل 
في الصلاة نتصور هانعمل إيه. دي كلمة علي بن الحسين زين العابدين -رضي الله عنهم عنه وعن أبيه وعن جده- علي بن الحسين بن علي 
بن أبي طالبء فبيقولهم أتدرون بين يدي من أريد أن أقوم؟ أنتوا عارفين هاقف بين إيدين مين؟ الله العظيم. فله حق يصفر. يقول الشيخ عليه 
رحمة الله: واعلم أن للصلاة أركانا وواجبات وسنناء روحها النية والإخلاص والخشوع وحضور القلب. 

يبقى احفظ معانا بقى إن روح الصلاة الأربع حاجات دي النية والإخلاص والخشوع وحضور القلب دي روح الصلاة تبقى الصلاة كده 
صلاة. 
إذا هذه الأربعة تخلفت» يبقى ماتت الصلاة. حصل إن الصلاة ميتة ملهاش روح مش هتنفع مترفعش متقبلش. 


النية 
اللهم ارزقنا الإخلاص 


مبيصليش ليه واللي بيصلي بيصلي ليه؟ إنت بتصلي ليه لابد قبل ما أدخل في الصلاة من استحضار النية. 

النية يا جماعة شرط من شرط صحة الصلاة. شرط من شروط صحة الأعمال كلهاء النية. محتاج إن أنا أنوي قبل الصلاة والعلماء اتكلموا 
بقى في موضوع الصلاة هل النية قبل الصلاة ولا النية أثناء الصلاة, لابد إن تكون النية متقدمة على العمل. اللي قاله الفقهاء إما إنها تكون 
متقدمة على العمل أو أثناء تكبيرة الإحرام (مّا جَعَلَ اله لِرَجُلٍ من قَلْبَيْنِ في جَوْفِهِ ...) 

إزاي أثناء التكبيرة أستحضر النية؟ يبقى لازم تكون قبل تكبيرة الإحرام» إنني ها أنوي النية مش مجرد إنني أقول نويت أصلى العشاء أربع 
ركعات» محصلش. الرسول -صلى الله عليه وسلم- معلمش الصحابة كده» قال هم كل واحد يقول نوبت أصلي العشاء أربع ركعات! وأنا 
بأقول إن الكلام دا قلته قبل كده كتير معلش سامحونٍ إن فيه في الإخوة غلو ني الطرفين؛ فتجد مثلا بعض الناس من العوام وغيرهم من البدع 
المحدثة إن تلاقيه بيقول: نويت أصلي العشا أربع ركعات مستقبلا القبلة مؤْتما بمذا الإمام حاضر الوقت, ست كلمات بيعلموهم الناس كده 
نوبت أصلي العشا تسميتها أربع ركعات مستقبل القبلة مؤتم بهذا الإمام حاضر الوقت ست كلمات بيعلموهم للناس. بنقول إن الكلام ده 
بدعة. بدعة ليه؟ لأن النبي معلمهوش الصحابة ما قال لهم قولواء هو علمهم الصلاة علمهم كل حاجة, وما علمهمش يقولوا الست كلمات 
دول؛ يبقى بدعة. 

النية محلها القلب باتفاق العلماء جميعا ولا يجوز التلفظ بالنيةء التلفظ بالنية بدعة» لكن من كتر ضغطنا على كلمة التلفظ بالنية بدعة, التلفظ 
بالنية بدعة, الكلام ده بدعة, فتفاجاً إن فيه ناس في الطرف الثاني يدخل الصلاة بغير نية بعد ما يقف ويصلي هو أنا باصلي إيه؟ هو أنا 
كبرت تكبيرة الإحرام ولا لأ؟ دخل من غير نية. 

يا جماعة لازم من استحضار النية النية واضحة إِنٍ أنا باصلي العشا بتاع النهاردة. لازم من استحضار المعنى ده, لازم أقف كده وأستحضر 
نيق وتبقى نيقي حاضرة وصالحة» مش هانطق بلسان. قالوا كده: النية انبعاث القلب إلى جهة المطلوب التماسا له. يبقى لازم ينبعث القلب؛ 
القلب يتحرك ينبعث. عارف لما يقولوا انبعث البعير يعني كان قاعد بارك في الأرض وقام واقف دا انبعاث البعير» فهي دي انبعاث النية لازم 
النية تفزء تقوم؛ تظهر إنني نويت أصلي العشا في الوقت ده. 

أول حاجة النية 


اتنين الإخلاص لله 
إن تبقى نيتك إنك بتصلي لله مش عشان الناس ولا عشان نفسك» كثيرا ما نؤكد حديث أن رجلا قال يا رسول الله أرأيت الرجل يغزو في 
سبيل الله يريد الأجر والذكر فما له قال لا شيء له يريد الأجر والذكر فما له قال لا شيء له إن الله لا يقبل من العمل إلا ماكان خالصا 
وابتغي به وجهه 

بنقول فيه ناس بتصلي علشان ترتاح» فيه ناس بتصلي علشان الرزق» فيه ناس بتصلي علشان الصحة فيه ناس بتصلي علشان خايف من 
حاجة» فيه ناس بتصلي علشان .. لاء إنت بتصلي ليه؟ باصلي الفرض بأدي حق ربنا علي» باصلي لربنا لأنه أمرني بكده دا الإخلاص. 


تلاته الخشوع وحضور القلب 

يبقى أول حاجة النية اتنين الإخلاص تلاته الخشوع 

هتكلم بقى علن أسباب تحصيل الخشوع كلام كتير جي إن شاء الله وحضور القلب 

يقول الشيخ: وروحها النية والإخلاص والخشوع وحضور القلب. فإن الصلاة تشتمل على أذكار ومناجاة وأفعال. أذكار ومناجاة وأفعال. 
أذكار؛ اللي بنقول سبحان ربي العظيم. سبحان ربي الأعلى, سمع الله لمن حمده, الله أكبر, دي أذكار. ومناجاة؛ الدعاء اللي في السجود, وفي 
تلاوة القرآن. وأفعال؛ الركوع والسجود والقيام والقعود مع عدم حضور القلب -شوف بقى أهمية حضور القلب إيه- مع عدم حضور القلب 
لا يحصل المقصود بالأذكار والمناجاة, لأن النطق إذا لم يعرب عما في الضمير كان بمنزلة الحذيان. صح يعني لو الواحد بيقول حاجة مش 
قاصدهاء يبقى بيخرف, صح كده؟ يعني لو واحد بيقول كلام ومش قاصد الكلام ده يبقى الكلام ده ملوش اعتبار» ملوش اعتبار نمائي. 
فلذلك ايها الإخوة الواجب علينا إن حضور القلب في الكلام اللي احنا بنقوله. يعني اللي بيقول: سبحان ربي العظيم وهو مش حاضر 
القلب» قاصد كلمة سبحان رب العظيم, يبقى ملهاش لازمة يبقى معملش حاجة. يقول: سمع الله لمن حمده. وهو مش فاهم يعني إيه “مع؛ ربنا 
مع اللي بيقول الحمد لله يبقى لو مش قصده كده يبقى معملش حاجة:, يبقى ما قالش حاجة. سمع الله لمن حمده يبقى إذا لم يحضر القلب 
في الكلام, يبقى الكلام ده هذيان ملوش لازمة. 

الشيخ بيقول إيه؟ "وكذلك لا يحصل المقصود من الأفعال لأنه إذا كان المقصود من القيام الخدمة» ومن الركوع التعظيم» ومن السجود الذل» 
ولم يكن القلب حاضرا لم يحصل المقصود". 

يعني إذا كان المقصود من القيام -الوقوف كده- القيام في خدمة الله. والمقصود من الركوع -والركوع كده- تعظيم الله. والمقصود من السجود 
-وضع الرأس في الأرض والأنف في التراب- المقصود منها الذل» لو إنت مش مستحضر وإنت واقف نية الخدمة» وإنت راكع نية التعظيم؛ 
وإنت ساجد نية الذل, يبقى الحركات دي ملهاش لازمة يبقى شكليات. 

امع كلام الشيخ تان كده يقول: "وكذلك لا يحصل المقصود من الأفعال لأنه إذا كان المقصود من القيام الخدمة» ومن الركوع والسجود الذل 
والتعظيم» ولم يكن القلب حاضرا لم يحصل المقصود". فإن الفعل متى خرج عن مقصوده بقي صورة لا اعتبار بما. قال الله تعالى (لَن يَتَالَ الله 


وما وَلّا دِمَاؤُهَا وَلَكن اله التَقَوَى منم دا لما تدبحوا الحدي ني الحج؛ لا اللحمة بتروح لربناء ولا الدم بيروح لربنا. صح؟ ربنا 
بيستفيد إيه من الحاجات دي؟ (لن يَنَالَ الله خُومُهَا ولا دِمَاؤْهَا) أمال أمركم بالدبح ليه؟ الرسول يدبح مائة ناقة ليه؟ التقوى؛ 


السماع والالتزام والطاعة. عشان كده سيدنا النبي ما تصلي عليه -صلى الله عليه وسلم- ذبح مائة ناقة. قصة مش عارف أظن قلتها قبل 
كده إن وإحنا في الحج في آخر يوم عرفة» قعدت أقول يا ناس البيت في مزدلفة واجب» البيت في مزدلفة واجب» قام لي واحد قال يا عم 
الشيخ يعني لو ما بتناش فيها إيه؟ دم؟! ندبح. لا هي مش لعبةء احنا مش هنشتري ربنا. إيه ندبح دي؟ تدبح إيه يا غلبان؟ دا إنت بتدبح 
خروف! الرسول دبح مائة ناقة يعني ب 77٠٠١‏ خروف, وكان الواجب عليه إيه؟ خروف واحد, ودبح .,7٠١‏ 

ييقى المقصود مش مسألة الدبح (لن يَتَالَ اللَّهَ خُومُهَا وَلَّا دِمَاؤُهَا ولكن يَتَالَهُ التَفْوَى ...) يبقى المقصود مش إنك إنت توطي في 
ركوع وسجود أو تقف وخلاص على كده؛ ذا المقصود المعنى, المقصود المعنى؛ تبقى فاهم إنت بتعمل إيه ومستحضر القلب فيه. 

المقصود أن الواصل إلى الله -سبحانه وتعالى - هو الوصف الذي استولى على القلب حتى حمل على امتثال الأوامر الله. 

ياريت نحفظ الجملة دي اكتبها كده: أن الواصل إلى الله -سبحانه وتعالى - هو الوصف الذي استولى على القلب حتى حمل على امتثال الأمر. 
امتثال الأمر دا نتيجة إيه؟ امتثال أمر ربنا في الركوع» في القيام, في السجود., في النطق؛ إيه اللي ملك على امتثال الأمر؟ الذل؟ يبقى هو 
دا اللي واصل لربنا. الحب؟ ذا اللي واصل لربنا. الخوف؟ هو دا اللي واصل لربنا. التعظيم؟ هو دا اللي واصل لربنا. القيام في الخدمة؟ هو 
دا اللي واصل لربنا. المعنى الوصف الحاصل في القلب هو دا اللي ييوصل لربنا -سبحانه وتعالى-. 


فلابد من حضور القلب في الصلاة» ولكن سامح الشارع في غفلة تطرأ. لأن حضور القلب في البداية يسسحب حكمه على الباقي. يعني لو 
أثناء الصلاة غفلة طرأت في وسط الصلاةء إحنا بشر وارد, ولكن المفروض الإنسان يتوب منها فلا تستمرء يتخلص منها بسرعة. طيب إزاي 
يحضر القلب؟ يقول الشيخ عليه رحمة الله: المعاني التي تتم بما حياة الصلاة كثيرة؛ المعنى الأول حضور القلب كما ذكرناه, ومعناه أن يفرغ 
القلب من غير ما هو ملابس له. يعني ودا يا جماعة اللي إحنا بنطالب بيه الناس ومحدش فايق له ولا فاهمه. إن خلي دماغك في اللي انت 
فيه يعني يبقى تلاقيه واقف يصلي ودماغه في مائة حاجة, خليك في الصلاة. سبحان الله العظيم. 


اتعلمت زمان أيام التدريس كان ناظر المدرسة اللي أنا فيهاء كان معانا في المدرسة طبعا البدلة والكرافتة ومسرح شعره والنظارة وملمع نفسه, 
فرحت مرة شفته في البلد اللي هو فيها؛ لابس جلابية بلدي وصديري وطاقية ومفيش نظارة والجلابية الكم الطويل والسبحة والعصاية نموذج 
تان مختلف تمامًا. فبكلمه في موضوع المدرسة. فقال لي لا لا لا لا. أنا ساعة رجلي ما تخطي بره المدرسة؛ خلاصء إنسى الأستاذ عبد الجيد؛ 
اللي هو الناظرء أنا هنا الحاج عبد الجيد. سبحان الله العظيم. 

إزاي الإنسان يقدر يعمل كده؟ مش سهلة, معلش مش سهلة. وأنا ما بطالبكش كده في حياتك» إنت حر عيش حياتك زي ما إنت عايزء 
لكن بطالبك كده في الصلاة بقى» إنك ساعة ما تدخل المسجد؛ رجلك تدخل جوة المسجد خلاص. الباشهندس فلان؛ خلصت» الدكتور 
فلان؛ خلصت, الأستاذ فلان؛ خلصت» الشيخ فلان؛ خلصت» هنا العبدء العبد. ساعة ما رجلك تدخل جوة المسجد تبقى مين بقى؟ هنا 
العبد. الدكان وامحل والموظفين والجيران والزوجة والأولاد والفلوس والشيكات والمرض والتعب والألم والحموم كل ده فين؟ مع الجزمة بره 
المسجد. جوه المسجد هناء ما يدخلش معاك. أقف في الصلاة بقى» يبقى كل ذهني منحصر في الصلاة. في قراءة وأنا واقف» ببقى ذهني كله 
منحصر في القراءة. في الركوع ذهني كله منحصر في التسبيح والتعظيم. في السجود ذهني كله منحصر. سبحان الله العظيم اتعلمتها من 
شيخي زمان قوي دي» وهو بيرفع من الركوع. سمع الله لمن حمده. فهمتها. فهمت يعني إيه سمع الله لمن حمده, وإلا سمع الله لمن حمده, الله 
أكبرء الله أكبر. سمع الله لمن حمده. مش هيء عايز مع الله لمن حمده, عشان لما تقول ربنا ولك الحمد؛ تبقى بمعناها. هي دي إن يبقى عندك 
شخصية في الصلاة حضور القلب تاماً. حضور القلب أن يفرغ القلب من غير ما هو ملابسن له. 


بحبكم في الله. أنا هسيبكم أسبوع بعد الحلقة دي لحد ما نلتقي في الحلقة اللي جاية. عايز الأسبوع ده تحصيل المعنى ده. حضور القلب في 
الصلاة. 

نسأل الله أن يعلمنا ما ينفعنا. وصلى الله وسلم وبارك على النبي محمدٍ وآله والحمد لله رب العالمين. أحبكم في الله. 

والسلام عليكم ورحمة الله. 

أعوذ الله من الشيطان الرجيم 


بسم الله الرحمن الرحيم 

الحمد لله رب العالمين والصلاة والسلام على أشرف المرسلين سيدنا محمد وعلى آله وصحبه أجمعين. 

أما بعد؛ 

فإخوق في الله أحبكم في الله. أسأل الله أن يرزقني وإياكم الإخلاص في القول والعمل وأن يعافينا وإياكم من البلاء كله وأن ينجينا وإياكم من 
الفتن ما ظهر منها وما بطن. 


اللهم ارزقنا حسن الخاتمة» والجنة بغير حساب ولا سابقة عذاب, وارزقنا اللهم رفع الدرجة في الجنة مع النبي محمد -صلى الله عليه وسلم- 
في الفردوس الأعلى. 

إخون في الله: 

من دروس مختصر منهاج القاصدين, وتوقفنا فيه على أسرار الصلاة وكان المعنى الأول حضور القلبء واتفقنا أن تمضي جمعتك السابقة في 
مجاهدة قلبك للحضور أثناء الصلاة. وقلنا إن معناه أن يفرغ القلب من غير ما هو ملابس له. ليتنا نستطيع أن ننفذ هذا في حياتنا ككل» أن 
يُصبح الهم واحدًا أثناء العمل, بمعنى أنك حين تعمل شيئا فاجعل قلبك فيما أنت فيه, ولا تشغل فيكون جسمك في مكان وقلبك في مكان 
تانڼ» ليتنا نتعلم هذه الجاهدة. 


الشاهد 
حضور القلب 
يقول الشيخ: "وسبب ذلك لك المة" الهمةء يقول: "فإنه متى أهمك أمرٌ حضر قلبك ضرورة" متى أهمك أمر حضر قلبك ضرورةء زي ما 
بيقولوا بمنتهى البساطة: لو أن إنسانًً بين فكي سبع؛ بيفكر في إيه؟ يعني هو شايف أسد داخل عليه هياكله. تمكن في اللحظة دي يفكر هو 
هياكل إيه؟ ولا يشرب إيه؟ ولا هينام إمى؟ لاء ده كل تفكيره منحصر إزاي يتصرف معاه. يبقى هو ده. هم الحاضر الوقت» هي دي القضية 
إن يبقى همك حاضر في اللي أنت فيه. 

قال: "فإنه متى أهمك أمر حضر قلبك ضرورة, فلا علاج لإحضاره إلا صرف الهمة إلى الصلاة, وانصراف الهمة يقوى ويضعف بحسب قوة 
الإيمان" هو أنا إزاي أقدر يبقى كل همي في الصلاة؟ قوة إيماني بربناء قوة إيعاني بالعمل اللي أنا فيه ليه؟ لأن أنا لو إيماني ضعيف يبقى خوفي 
على الرزق وعمل حساب لزوجتي» ومراعاة ولادي كل ده شاغلني» لكن لو إيماني بربنا قوي» إيماني بربنا تام, فإن هذا الإبمان القوي, الإيمان 
التام يقول أن أتوكل على الله وسيكفيني كل هذه الأمور» كل هذه الأمور ولا حاجة أنا مع ربناء هي دي قوة الإيمان التي تدفع إلى حضور 
القلب الحضور التام. 

قال: "وانصراف الحمة يقوى وبضعف بحسب قوة الإيمان بالآخرة واحتقار الدنيا. فمتى رأيت قلبك لا يحضر في الصلاة فاعلم أن سببه ضعف 
الإمان فاجتهد في تقويته" قوي إبمانك يحضر قلبك. 

كده أجبنا لك على كل الأسئلة اللي شاغلة بالك إزاي أدفع الوسوسة اللي في الصلاة؟ إزاي أدفع السرحان اللي في الصلاة؟ قوي إيمانك. 
إزاي أقوي إبماني؟ الإيمان يزيد وينقص يزيد بالطاعات وينقص بالمعاصي. 

صلي لك في اليوم مائتين ثلاثمائة ركعة,» صم أد شهر متواصل» قوي إعانك صل في اليوم مائة مائتين ثلاثمائة ركعة» صم شهر ولا شهرين ولا 
تلاتة ولا أربعة متواصل تفطر الجمع بس فيه هذه القضايا هي التي تزيد الإيمان. 

قبل الصلاة تصدق بصدقة, اقعد استغفر لك شوية» جاهد في الوضوء وإحسانه» هذه الأمور تزيد الإيمان وتساعد في حضور القلب في 
الصلاة. 


المعنى الثاني: التفهم لمعنى الكلام 

أول حاجة حضور القلب. اثنين إنك تفهم أنت بتقول إيه. 

لأن القلب رعا كان حاضرًا مع اللفظ دون المعنى, فينبغي صرف الذهن إلى إدراك المعنى. عايزك تفهم وأنت بتقول في الصلاة بسم الله الرحمن 
الرحيم يعني إيه بسم الله بسم والله والرحمن والرحيم؟ مع التفهم لمعنى الكلام معنى الكلام؛ وأنت راكع سبحان ربي العظيم يعني إيه سبحان 
وربي والعظيم؟ 

سبوح قدوس رب اللائكة والروح تفهم معناهاء سبحان ذي الجحبروت والملكوت والكبرياء والعظمة تفهم معناهاء فهم الكلام؛ التفهم لمعنى 
الكلام هذا أمر وراء حضور القلب, ينبغي صرف الذهن إلى إدراك المعنى لأن صرف الذهن لإدراك المعنى يدفع الخواطر الشاغلة ويقطع 
موادهاء فإن المواد إذا لم تنقطع لم تنصرف الخواطر عنها. 

يبقى آدي نوع تان أو محاولة تانية أو سبب تان لدفع الوساوس والسرحان بإيه؟ إنك إنت تفكر في اللي إنت بتقوله, تفكر في الآيات اللي 
بتقراها. كتير في الصلاة بعد ما نخلص صلاة أقول آية من اللي صلينا بيها وأسأل أخ من اللي قاعدين في الصلاة آخر مرة معت الآية دي 
إمتى؟ مش معانا. ليه؟ لأنه مش حاضر قلبه في الصلاة بيفكر في الآيات اللي بيسمعهاء لو بيفكر فيها أول ما أسأله عليها يقول سمعناها في 
الصلاة دلوقتي. 

من عجيب إن سألت واحد مرة اهدنا الصراط المستقيم آخر مرة سمعتها إمتى؟ بعد صلاة العشاء على طول قال سمعتها كتير بس مش فاكر 
آخر مرة إمتى. اهدنا الصراط المستقيم في الفاتحة لسه سامعها في الصلاة مرتين في الركعتين الجهرية وقايلها مرتين في الركعتين السرية. 

يبقى التفهم لمعنى الكلام 

"فإن المواد إذا لم تنقطع لم تنصرف الخواطر عنهاء والمواد إما ظاهرة: وهي ما يشغل السمع والبصرء وإما باطنة: وهي أشد كمن تشعبت به 
الحموم في أودية الدنياء فإنه لا ينحصر فكره في فن واحد ولم يغنه غض البصرء لأن ما وقع في القلب كاف في الاشتغال به". 

يبقى القضية مش الأسباب الظاهرة بس, لا الحاجات اللي بتشغل السمع والبصر الظاهرة الأصعب منها الباطنة؛ اللي بتشغل القلب. 
والرسول -صلى الله عليه وسلم- أمرنا بقطع الشواغل الظاهرة والباطنة قبل الصلاة» فجعل وأوجب على الإنسان أن يصلي إلى سترة "إذا 
صلَّى أحذكم إلى سُترةٍ فليدنُ منها لا يقطعَ الشيطانُ صلاته”” يبقى بيصلي لسترة» ويقرب منهاء يبقى قريب من السترة. 

ام رَسول الله صَلَّى اللّهُ عليه وسلّمَ يُصَلّي في حْمِيصَةٍ ذَاتِ أغلام, فَنَظَرَ إلى عَلَمهَ فَلَّمَا قَضّى صَلَاتَهُ قال: اذْهَبُوا بمذه الخمِيصّةٍ إلى أبي 
جَهْم بن حُدَيْقَةَ واْعُوني بِانْبجَانِيَه فإمًا مني آنا في صّلاتٍ. ١‏ 

صلى مرة إلى قرام لعائشة فيه تصاوير قال: "أميطي عنًا قرامَكِ هذاء فإنهُ لا تال تَصَاويرُهُ تُعرَضُ لي في صلاقي"". يبقى لازم نحافظ على الأمر 
ده» إن متبقاش فيه شواغل ظاهرة» مفيش شواغل قدامنا شغلانا عن الصلاة, والشواغل الباطنة. 


5 أخرجه أبو داود والنسائي وأحمد 


" صححه الألباني 

من الشواغل الظاهرة كذلك إن يبقى فيه عيال بيلعبواء إن يبقى فيه زوجة راحة جاية؛ إن يبقى فيه تلفزيون ولا راديو شغال, ولا كاسيت 
شغال» إن يبقى فيه أي حاجة شاغلة. بل قال رسول الله صل الله عليه وسلم "لا صلاةً بحَضْرَةٍ طعام ولا وهو يُدافِعُه الأَخبَئانٍ"” يبقى 
الإنسان ميصليش والأكل موضوع» دماغه في الأكل» ولا وهو يدافع الأخبثان عايز يتبول أو عايز يتبرز» ماينفعش كل دي» قاطع الشواغل؛ 
قاطع الشواغل الظاهرة أضف إلى ذلك قاطع الشواغل الباطنة. 

امع الشيخ بيقول إيه: "وعلاج ذلك إن كان من المواد الظاهرة» بقطع ما يشغل السمع والبصرء وهو القرب من القبلة والنظر إلى موضع 
السجود, والاحتراز في الصلاة من المواضع المنقوشة؛ وألا يترك عنده ما يشغل حسه» فإن النبي -صلى الله عليه وآله وسلم- لما صلى في 
خميصة لما أعلام نزعها وقال إنها ألتني آنفا عن صلاق" الحديث متفق عليه 


"وإذا كان من المواد الباطنة" المشكلة بقى الكبيرة المشاغل الباطنة اللي من جوه؛ الحموم والمشاغل القلبية نعمل إيه؟ قال: "فطريق علاجه أن 
يرد النفس قهرًا إلى ما يقرأ في الصلاة ويشغلها به عن غيره". 

عجبتني أوي منه دي كأن قال اللي أنا بدور عليه؛ رد النفس قهرًا. كان نفسي أقولها من زمان للعيال اللي بيشتكوا الفتور, حمل النفس قهرا 
على العمل. عاملين لنا مشكلة فيه عندي فتور أعمل إيه؟ اعمل. تعمل إيه؟! اشتغل. تعمل إيه؟ اجتهد. تعمل إيه؟ جاهد, اتحرك. هو ده 
اللي إنت تعمله, لكن طيب عايزيني أنا أعملك إيه؟ 

"رد النفس قهرًا إلى ما يقرأ في الصلاة" أرغم نفسك. إحنا محتاجين إن إحنا فعلا ننتصر على أنفسناء انتصار حقيقي يبقى في انتصار قلتلكوا 
إن ممكن واحد يقوم ليلة في الصلاة رب إن مغلوب فانتصرء رب إن مغلوب -لنفسي يعني- فانتصر -يعني انتصر لي من نفسي- انصرني 
على نفسي» وتفضل طول الليل كده وانت مستحضر بس؛ شهواتك ونفسك» رب إن مغلوب فانتصرء رب إن مغلوب فانتصر رب إِفي 
مغلوب فانتصر, طول الليل. عشان محتاجين فعلاء حقيقةء واقعًاء ننتصر على أنفسنا اللي خلاص غلبتنا واستولت عليناء وإحنا عايشين 
دلوقتي ني قهر أنفسنا وسلطانما للأسف الشديد. أنفسنا عمالة تقول لنا يمين همال وستودي بك إلى الحلاك, لذلك ربنا -سبحانه وتعالى- 
بيقول: "وَأَمّا مَنْ حاف مَقَامَ ربّهِ وَكََى النّفْسَ عَن الى * فَإِنَّ الجن جي الْمَأوَى" النازعات: 4١-4 ٠‏ يبقى لابد من الانتصار من النفس. 

اسمع الكلمة دي جميلة جدًا ومتنسهاش أبدًا طريق علاج الوساوس والخواطر والمشاغل والسرحان في الصلاة, أن ترد النفس قهرًا إلى ما تقرأ 
في الصلاة واشغلها به عن غيره إزاي؟ شوف الشيخ يقول إيه: "ويستعد لذلك قبل الدخول في الصلاة» بأن يقضي أشغاله؛ ويجتهد في تفريغ 
قلبه. ويجدد على نفسه ذكر الآخرة, وخطر القيام بين يدي الله» وهول المطلع" ادبعهاء نفسك اقتلهاء خلص عليها قبل ما تدخل الصلاةء 
"فإن لم تسكن الأفكار بذلك فليعلم أنه إنما يتفكر فيما أهمه واشتهاه فليترك تلك الشهوات وليقطع تلك العلائق, واعلم أن العلة مق تمكنت 
لا ينفعها إلا الدواء القويء والعلة إذا قوبت جاذبت المصلي وجاذيبما إلى أن تنقضي الصلاة في امجاذبة» ومَتَل ذلك كمثل رجل تحت شجرة 
أراد أن يصفو له فكره» فكانت أصوات العصافير تشوش عليه. وفي يده خشبة يطيرها بماء فما يستقر فكره حتى تعود العصافير فيشتغل بما 
فقيل له هذا شيء لا ينقطع» فإذا أردت الخلاص فاقطع الشجرة, فكذلك شجرة الشهوة إذا علت وتفرقت أغصانها وانجذبت إليها الأفكار 
كانجذاب العصافير إلى الأشجار, والذباب إلى الأقذار. ذهب العمر النفيس في دفع ما لا يندفع وسبب هذه الشهوة التي توجب هذه الأفكار 
حب الدنيا" كلام زي الفل 





ا الألباني 

قالك الموضوع إن الشهوة أو العلة إذا تمكنت تحتاج دواء قوي, ولكن العلة إذا قويت لا ينجح فيها الدواء, يظل الإنسان في الصلاة أعوذ 
بالله من الشيطان الرجيم ويستحضر قلبه تروح راجعة تان أعوذ بالله من الشيطان الرجيم ويدخل في الصلاة ويبدأ يركز في الصلاة تروح 
راجعة تان» ويفضل الصلاة كلها عمال إيه؟ يدفع وتيجي» ويدفع وتيجي» ويدفع وتيجي» تضيع الصلاة في شد وجذب» نعمل إيه؟ قالك 
الموضوع زي واحد قاعد تحت شجرة وعايز يركز كده ويفكر, كل ما يركز ويبدأ يفكر عصافير وس وس وس وس إيه الدوشة دي؟ يقوم 
ماسك عصاية وينش العصافير» نش العصافير ويقعد, مجرد ما يقعد شوية ويفكر تروح العصافير جاية تاني» قالوله مش هنخلص. طيب يا 
جماعة الحل إيه عايز أركز؟ قالوله اقطع الشجرة. يبقى الحل نعمل إيه؟ اقطع الشجرة. فنفس الشيء إنت بتدافع تفكيرك في الفلوس وني 
الزوجة وني العيال دي شجرة فروعها كتير وآدام فيه شجرة وفيه فروع يبقى لازم فيه عصافير آدام فيه قاذورات يبقى لازم فيه ذباب» أعمل 
إيه؟ اقطع الشجرة إيه الشجرة؟ حب الدنيا 


عشان كده الي متصلي عليه -صلى الله عليه وسلم- قالها لك في كلمة بس احنا كل ده بنحوم حوالين الكلمة اللي قاها اللي هي إيه "صل 
صلاة مودع" واحد بيصلي ركعتين وداخل يعمل عملية -اللهم اشف كل مريض مسلم وعافٍ كل مبتل مسلم اللهم اشف مرضانا ومرضى 
المسلمين يا حي يا قيوم- واحد داخل بيصلي ركعتين وداخل يعمل عملية قد يموت فيها نسبة النجاح في العملية مفيشء يبقى مركز وهو في 
الصلاة دي بيفكر في إيه؟ هي دي, "صل صلاة مودع". 

فاقطع حب الدنيا يسلم قلبك. قيل لعامر بن عبد قيس رحمه هل تحدثئك نفسك بشيء من أمور الدنيا في الصلاة؟ قال لأن تختلف الأسنة 
في أحب إلي من أن أجد هذا" قالوله نفسك بتحدثك وإنت في الصلاة بحاجة؟ قال: لو أتقطع حتت بلاش أتقطع حتت دي عشان بتعملنا 
مشاكلء ها لو أنا السيوف تدخل جوايا "لإن تختلف في الأسنة" سيوف ورماح ونبال وسهام تدخل جواياء أحب إلي من إن أنا أسرح في 
الصلاة. شفت تعظيم الأمر ده؟ اتعلمتها من شيخي برضه زمان -سبحان الله العظيم- زمان دي من عشرين لا أكتر من عشرين من خمسة 
وعشرين سنة كده قول, إن الشيخ قالي يابني إنت في الرفع من الركوع بتطول أوي أنا خايف الواحد والعياذ بالله يسرح, والعياذ بالله؟ دا 
الموضوع عنده مش وارد مش وارد إنه يسرح» فخايف لما الواحد يطول "سمع الله لمن حمده. ربنا ولك الحمد حمدا دائما طيبا مباركا فيه» ملء 
السماوات وملء الأرض وملء ما بينهما وملء ما شئت من شيء بعد» أحق ما قال العبد وكلنا لك عبد اللهم لا مانع ها أعطيت» ولا 
معطي ها منعت» ولا ينفع ذا الجد منك الجد." هو خلص وسكت فيقولي أنا خايف بعد ما خلصت والعياذ بالله أسرح. والعياذ بالله يعني 
أسرح دي مصيبة كبيرة زي كلمة عامر بن عبد قيس كده؛ أسرح في الصلاة ليه؟ لاء ده أنا يعني أموت ومااسرحش في الصلاة. 

يقول الشيخ "واعلم أن قطع حب الدنيا من القلب أمر صعب وزواله بالكلية عزيز” صعب مش سهل "فليقع الاجتهاد في الممكن منه" يبقى 
نجتهد على أد ما نقدر والله الموفق والمعين". 

إحنا قلنا المعنى الأول إيه؟ حضور القلب 

المعنى الثاني كان إيه؟ التفهم لمعنى الكلام 


المعنى الثالث: التعظيم لله والهيبة 
من زمان والله يا ناس وأنا نفسي فعلا ومنى عيني أتكلم عن عظمة ربنا. فعلا الناس مبيعظموش ربنا كما ينبغي, تعظيم ربنا في القلوب مش 
مش قوي للأسف الشديد. فعلا محتاجين كلام عن عظمة ربنا بس الواحد خايف» مهما اتكلمنا برضه مش هنقول عن عظمة ربنا كما ينبغي 
كما يحب ربنا ويرضى. 

الشاهد 
محتاجين نستشعر الحيبة» الهيبة» تعظيم ربنا ويبقى فيه هيبة في دخول الصلاة. الشيخ بيقول إبه يقول: "وتعظيم الله يتولد من شيئين؛ معرفة 
جلال الله -تعالى- وعظمته؛ ومعرفة حقارة النفس وأنها مستعبدة, فيتولد من المعرفتين الاستكانة والخشوع" فيتولد من المعرفتين الاستكانة 
والخشوع آه 

الأول تعرف إنت مين 

إنت مين؟ ولا حاجة» شوية مغص يخلوك تتمرغ في الأرض, شوية صداع يخلوك ولا حاجة, ظالم من ظلمة الدنيا يتسلط عليك يذل أنفاسك. 


إنت مين؟ ولا حاجة. سبحان الله العظيم 


قلتلكوا إن المعنى ده خطر لي وأنا في الطيارة. وأنا في الطيارة مسافر على ارتفاع أربعين ألف قدم لا مش أوي كده ده وهي نازله» واحد بص 
من الطيارة للناس والطيارة نازلة خالص خالص كده فشاف الناس أد إيه؟ ده بالعكس مش طيارة ولا حاجة دا إنت لو في عمارة عالية شوية 
شوف الناس أد كده رمل رمل؛ سبحان الملك سبحان الملك قل لا إله إلا الله يا أخي ولله المثل الأعلى في السماوات والأرض ".. لَيْسَ كمذله 
شَيْءٌ وَهْوَ السّمِيعُ البَصِير" 

يبقى ربنا -سبحانه وتعالى - في استوائه على عرشه بعظمته وجلاله؛ البشر دول إيه بقى؟ إنت إيه؟ إنت إيه يا بني؟ إنت إيه؟ والله حصل كده 
برضه يوم عرفة» واحد وقف كده وبص كل الناس دول بيقولوا لبيك. إنت إيه في وسط الناس دولء تلاتة مليون؟ فما بالك بقى لم تقول ألف 
ومائتين مليون مسلم ولا ألف وخمسمائة مليون مسلم إنت إيه؟ 

معرفتك بنفسك دي» تبقى حقير حقير إنت إنسان حقير, حقارة النفس دي ومعرفة عظمة الله يتولد منهم الحيبة والتعظيم. 


كتير من الناس أو بعض الناس بيدسى نفسه» بيفكر نفسه حاجة. إنت إيه؟ وإنت مين؟ 

لما المهلب بن أبي صفرة مر على واحد من السلف وبمشي في ثوب له بيتبخترء فقاله: اتق الله هذه مشية يبغضها الله -عز وجل-. فقاله: 
ألست تعرفني؟ قال: بلى» أعرفك. قاله إنت مش عارف أنا مين ولا إيه؟ قال: بلى أعرفكء أولك نطفة قذرة, وآخرك جيفة مذرة» وأنت 
بينهما تحمل العذرة. إنت مين؟ أقولك آه إنت مين. 

إنت مين؟ 

كيف يتكبر من خرج من مجرى البول مرتين؟ كيف يتكبر من بطنه خرا؟ دا كلام السلف 

تتكبر على إيه ده شوية مرض يخلوك ملكش لازمة في الدنيا دي؛ ومن غير مرض ملكش لازمة في الدنيا دي. 


معرفة عظمة الله 
الله عشان كده إن شاء الله هندرس العقيدة من خلال أسماء الله الحسنى هو ده حلها الوحيد. ربنا يعلمنا وينفعنا إن شاء الله. 

التعظيم لله والحيبة يتولد من شيئين؛ معرفة جلال الله وعظمته, ومعرفة حقارة النفسء وأنما مستعبدة؛ فيتولد من المعرفتين الاستكانة والخشؤع 
ومن ذلك الرجاء فإنه زائد على الخوف فكم من معظم ملكا يهابه لخوف سطوته كما يرجو بره. والمصلي ينبغي أن يكون راجيا بصلاته الثواب 
كما يخاف من تقصيره العقاب. 


لا دا معنى بقى عايز قعدة. موضوع الرجاء؛ وإن إحنا نصلي بحب ورجاء مش بس خوف. 





"فضائل الصلاة - وصف صلاة المقربين " من سلسلة "شرح مختصر منهاج القاصدين" 





شبكة الطربق إلى الله way2allah.com‏ 






تعظيم الميبة حب» عشان كده شفت بعض المشايخ بيبكي ني آيات وصف الجنة وذكر الجنة أكتر من آيات العذاب والنار والتخويف. 

إن شاء الله لعلي أنقل لكم في المرة الجاية بإذن الله كلام ابن القيم في وصف صلاة المقربين إزاي الآيات تنقله ما بين الحب والخوف والرجاء 
أسأل الله أن يثبتنا وإياكم على الإيمان 

ويعافينا وإياكم من البلاء وينجنا وإياكم من الفتن ويرزقنا وإياكم الإخلاص في القول والعمل 

أحبكم في الله 

وصلى الله وسلم وبارك على النبي محمد وآله وصحبه 

والحمد لله رب العالمين 

والسلام عليكم ورحمة الله 

ورصف صلاة القربين 





أحمده -تعالى - وأستعينه وأستغفره, وأعوذ بالله -تعالى - من شرور أنفسنا ومن سيئات أعمالناء من يهده الله فلا مضل له. ومن يضلل فلا 
هادي له. وأشهد أن لا إله إلا الله وحده لا شريك له. وأشهد أن محمدًا عبده ورسوله. اللهم صلّ على محمد وعلى آل محمد كما صليت 
على إبراهيم وعلى آل إبراهيم إنك حميد مجيد. اللهم بارك على محمدٍ وعلى آل محمد كما باركت على إبراهيم وعلى آل إبراهيم أنك حميد 
مجيد. 


~ı 


قد يه 24 


"يا أَيهَا الَّذِينَ آمَنُوا انَقُوا اله حَقَ ثقَاتِهِ ولا تونَ إِّا وهم مُسْلِمُونَ" آل عمران:١٠0‏ "يا ايها الس افوا ربكم الذي حَلَفَكُم مّن نَفْسِ 
وَاحِدَةٍ وخَلَقَ مها رَوْجَهَا وَبَثَّ مِنْهُمَا رجالا كديرا وَنسَاءَ ‏ وَانَقُوا اله الذي تَسَاَلُونَ به وَالْأرْحَامَ ‏ إن الله ان علَيكُمْ ريا" الساء:٠»‏ "ي أيه 
الَّذِينَ آمَنُوا انَهُوا الله وَقُولُوا فَولَا سَدِيدًا * يُصْلِح لَكُمْ أَعْمَالَكم وَيَغْفِرْ لَكُمْ ذْنُوَكُمْ وَمَنْ بْطِع الله وَرَسُولَهُ فَقَدْ فَارّ فَوْرَا عَظِيمًا" الأحزاب 
١ : ٠١‏ أما بعد؛ فإن أصدق الحديث كلام الله تعالى وإن خير اهدي هدي محمد -صلى الله عليه وسلم- وإن شر الأمور محدثاتا. وكل 
محدثة بدعة, وكل بدعة ضلاله. وكل ضلالة في النار ثم أما بعد؛ 


فأخوق في الله؛ والله أني أحبكم في الله وأسأل الله -جل جلاله- أن يجمعنا بهذا الحب في ظل عرشه يوم لا ظل إلا ظله؛ اللهم اجعل عملنا 
كله صالًا واجعله لوجهك خالصًا ولا تجعل فيه لأحد غيرك شيئًا. 

أما بعد؛ فأخوقٍ أحبتي في الله كنا توقفنا في كتاب مختصر منهاج القاصدين, في اللقاء الماضي كان اللقاء العاشر, هذا هو اللقاء الحادي عشر 
في المعاني العظيمة للصلاةء المعان التي تتم بما حياة الصلاة؛ ذكرنا أن المعنى الأول حضور القلب» ومعناه أن يفرغ القلب من غير ما هو 
ملابس له» والمعنى الثاني التفهم لعنى الكلام وذكرنا أنه معن وراء حضور القلب لأنه ربما كان القلب حاضرًا مع اللفظ دون المعنى, فالتفهم 
لمعنى الكلام, ثم ذكرنا أن السبيل لحضور القلب جمع الحم والسبيل للتفهم قطع حب الدنيا من القلب» وال معنى الثالث التعظيم لله وايبةء 
وذكرنا هنالك أن التعظيم والحيبة يتولدان من معرفة جلال الله وعظمته. ومعرفة حقارة النفس وأنها مستعبدة, فإذا عرفت عظمة الله وحقارة 
نفسك حصل نوع من الحيبة والتعظيم: وإذا حصلت الحيبة والتعظيم تولد من ذلك الاستكانة والخشوع, وتولد من لك الرجاء والخوف. ثم 
ذكرنا أن سننقل اليوم من كتاب "طريق الهجرتين وباب السعادتين" وصف صلاة المقربين» يقول ابن القيم عليه -رحمة الله-: "ثم يقوم إلى 
الوضوء بقلب حاضر مستصحب لا فيه, ثم يصلي ماكتب الله له صلاة محب ناصح بوبه متذلل منكسر بين يديه» لا صلاة مدل با عليه" 
هذا هو الكلام يا أيها الأخوة, انتبهواء نعوذ بالله من الشيطان الرجيم, بسم الله الرحمن ارخ صلاة محب ناصح محبوبه, صلاة 
با حب» زي ما قولنا کده لو إنسان بیحب إنسان تاني» والإنسان ده بيقدم للتاتي شيء, وحاسس إن هو شايفه فيتقن ما استطاع» حب» حب 
يقدمها بطريقة حلوة, بحب. فصلاة الحب مختلفة عن الصلوات الأخرى للناس, صلاة تحب ناصح حبوبه متذلل منكسر بين يديه لا صلاة 
مدل بما عليه. مش صلاة إنسان بيدل على الله بصلاته هذه. يدل عليه يعني يتفضل عليه أو يتجمل عليه يعني بيعمل فيه جميلة يعني» صلاة 
مدل عليه يعني إنسان كأن إنسان بيقدم جميلّة لربنا أنه بيصلي له. 

"لا صلاة مدل بما عليه؛ يرى من أعظم نعم محبوبه عليه أن أقامه وأنام غيره؛ واستزاره وطرد غيره. وأَهّلّه وحرم غيره» فهو يزداد بذلك محبة 
إلى محبته. يرى أن قرة عينه وحياة قلبه وجنة روحه ونعيمه ولذته وسروره في تلك الصلاة" شوف بقي الكلام, دي الناس اللي بتصلي, الناس 
اللي بتصلي بجد. يقول الشيخ: "يرى من أعظم نعم بوبه عليه أن أقامه وأنام غيره" لما يقف يصلي ويقول الحمد لله في أول الفاتحة "الحمد 
لله رب العالمين” الرحمن الرحيم" الفاتحة١:‏ 5 لما يقول كده بيحمد ربنا أنه بيصلي, الحمد لله إنه سمح لك تصليء بدسمع كتير لما نقول لحد 





"فضائل الصلاة - وصف صلاة المقربين " من سلسلة "شرح مختصر منهاج القاصدين" 17014 






شبكة الطربق إلى الله way2allah.com‏ 





صلي يقول والله نفسي أصلي بس مش قادر, وبنسمع كتير اللي بيعيط من الوسوسة مش عارف يقول الله أكبر, وبدسمع كتير عن اللي واقف 
سرحان عمره ما حضر قلبه في الصلاة, فاحمد ربنا إنك واقف بين أيديه, امد ربنا إنك قادر تقف. 

قصة قولتها قبل كده كتير إن أحد أخوانا كان فاتح محل جنب المسجد في منطقة كنا بنصلي فيها واحنا معدين عليه يلا يا بني صلي يقول 
وراكم أهو كان مكتب» يلا يا عم الصلاة وراكم أهو وميجيش, لحد ما في مرة قالوا ده مرض وراح المستشفى روحنا نزوره في المستشفى, 
شوفته كده والله راقد على السریر» ومكتفينه, مغمينله عنيه, ورابطين على دماغه كده. وعلى صدره كده, وعلى إيديه وعلى ركبه وعلى رجليه 
رابطينه في السرير, إيه؟ ده عنده انفجار في المخ والعياذ بالله. ١١آه‏ فمسكت إيد الاتنين اللي جني كده وقولتله صل قبل ما يكتفك» صل 
قبل ما تقدرش تصلي. 


فالواحد وهو واقف يصلي يستشعر كل هذه المعاني» معنى أن ربنا كرمه إن سمح له أنه يصلي, فيصلي صلاة من يستعظم هذه النعمة» الصلاة 
دي نعمة من نعم ربنا عليهء إنه مح له يصلي» فهو يزداد بمذه الصلاة محبة إلى محبته, إلى محبته لله "يرى أن قرة عينه وحياة قلبه وجنة روحه 
ونعيمه ولذته وسروره في تلك الصلاة فهو يتمنى طول ليله" يتمنى أن الليل يطول بقى» ابن القيم بيتكلم عن صلاة قيام الليل اللي بيصليها 
المقربين فهو يتمنى طول ليله بيتمنى الليل يطول بقى ميخلصش.ء ويهتم بطلوع الفجر» يبقي طلوع الفجر هم عنده» كما يتمنى الحب الفائز 
بوصل بوبه ذلك» فهو كما قيل يود ظلام الليل دام له» وزيد فيه سواد القلب والبصر, "فهو يتملق فيها مولاه قلق الحب الضعيف عبوبه 
العزيز الرحيم» ويناجيه بكلامه معطيًا لكل آية حظها من العبودية فتجذب قلبه وروحه إليه آيات الحبة والوداد" تجذب قلبه وروحه إلى الله 
آيات الحب والوداد لا يقرأ "يا أَيّهَا الَّذِينَ آمَنُوا مَن يَرْتَكٌ مِدَكُمْ عن دينه بيد أت الله بقؤم يبهُمْ وَيبُونَهُ أل عَلَى الْمُؤْمِينَ أَعِرّةِ عَلَى 
الْكَافِرِينَ يجاهِدُونَ في سيل الله ولا كَحَافُونَ لَوْمَةَ لايم . ذُلِكَ فَضّل الله يُؤْتِيه مَن يَشَاءْء وَاللَهُ وَاسِعٌ عَلِيعٌ" المائدة: 4 5 لما يقرأ آيات الحب "إن 
الْذِينَ آمَنُوا وَعَمِلُوا الصَّاجَاتٍ سَيجْعَلْ لَنمُ الرَحمَنْ وُذَا" مربم:4: أما يقرأ آيات الحب والود, الآيات كتير بقى ملو القرآن, يلاقي نفسه كده 
طایر مع الحب» حبه لربه. وحب ربه له. 

والآيات القى فيها الأسماء والصفات» لما يقرأ أواخر سورة الحشر أو يقرأ في سورة الأنعام أو يقرأ في سورة الرحمن, لما يقرأ الآيات اللي فيها 
الأسماء والصفات» برضه يبقي بالحب, تزيده حبّء والآيات التى تغرف فيها إلى عباده بآلائه وإنعامه عليهم وإحسانه إليهم آيات النعم في 
سورة النحل وسورة الرحمن, الآيات دي بتخليه طاير طبر قلبه بيرفرف في السماءء حب وود وقرب. 


يقول الشيخ: ٍ وثْط تطيّب له السير آيات الرجاء والرحمة وسعة البر والمغفرة, فتكون له بمنزلة الحادي الذي يطيب له السير ويهونه", آيات بقى 
"قل يَا عِبَادِيَ لين أَسْرَهُوا عَلَى نيهم لا تَفْنَطُوا من رَه الله إِنَ الله يَعْفرُ الذنُوبَ جیا إِله هُوَ الور ال جيم" الزمر:5: يقرأ الآيات 
اللى فيها الوعد بالمغفرة, آيات الرجاء, آيات الرحمة, آيات العفو تطيب له السيرء تخليه يسهر ويزيد سهره, آيات وصف النة. الله! الله! 
يقرأ سورة الإنسان ولا سورة الواقعة, هذه الآيات اللي فيها وصف الجنة آيات جميلة رائعة. "وتقلقه آيات الخوف والعدل والبطش والانتقام 
وإحلال غضبه بالمعرضين عنه., العادلين به غيره المائلين إلى سواه فتجمعه على الى وتمنعه أن يشرد قلبه عنه. فتأمل هذه الثلاثة, وتفقه فيهم" 
تلات حاجات آيات الحب والوداد والنعم والكرم والأسماء والصفات والإحسان تحمله, وآيات الرجاء تطيب له السيرء وآيات الخوف تجمع 
قلبه على الله وهي دي صلاة سيدنا النبي -صلى الله عليه وسلم- في طول ليله. كان طول الليل إذا مر بآية دعاء دعى, آية رحمة سأل الله 
منهاء آية عذاب استعاذ بالله منها. هي دي الصلاة» هي دي الصلاة اللي القلب ميغبش فيها لحظة عن الحضور. 

يقول الشيخ: "والله المستعان ولا حول ولا قوة إلا بالله. وبالجملة فيشاهد المتكلم سبحانه وقد تجلى في كلامه ويعطي كل آية حظها من 
عبودية قلبه الخاصة الزائدة على مجرد تلاوتّاء بل والزائدة على التصديق بأنما كلام الله بل والزائدة على نفس فهمها ومعرفة المراد منها". 
يعطي كل آية حظها من العبودية» مش إنه بس يتلوهاء مش إنه بس مصدق قلبًا وعقاّا إن ده كلام ربناء مش بس أنه يبقى فاهم الآية وربنا 
يريد منا أيه فيهاء لا لا ده حظ الآية من العبودية القلب حاجة أكبر من كده. 
ابن القيم بيقول إيه؟ "ثم شأن آخر لو فطن له العبد, لعلم أنه كان قبل ذلك يلعب" كما قيل: 

وكنت أرى أن قد تناهى بي الحوى إلى غاية ما بعدها لي مذهب 

فلما تلاقينا وعاينت حسنها تيقنت أن إنغا كنت ألعب. 

أنا كنت مفكر إن أنا بصليء لما فهمت بقى الصلاة صح» عرفت أن أنا قبل كده كله كان إيه؟ كان تمريج كان لعب مكنش الصلاة. 
يقول ابن القيم -عليه رحمة الله-: "فواسفاه, وواحسرتاه» كيف ينقضي الزمان وينفد العمر والقلب محجوب ما شم لهذا رائحة؟" فواسفاه 
وواحسرتاه كيف ينقضي العمر ويخرج من الدنيا كما دخل إليهاء وما ذاق أطيب ما فيهاء بل عاش فيها عيش البهائم وانتقل منها انتقال 
المفاليس, فكانت حياته عجرا وموته كمدًا ومعاده حسرة وأسمًا. اللهم فلك الحمد وإليك المشتكى وأنت المستعان وبك المستغاث وعليك 
التكلان ولا حول ولا قوة إلا بك. 


أيها الأخوة لا ينبغي أن يقف كلامنا عند هذا الحد, إننا نحتاج أن ننفذ, أن نطبق» أن نعمل» أن نفعل» نحتاج حقيقة أن يكون لنا نصيب في 
هذا الكلام» أن نصلي هذه الصلاة, حاول مرة واثنين وعشرة وعشرين ومائة» وسنة واثنين وثلاثة, إياك أن تظن أن الصلاة دي هتيجي من 
أول يوم من أول مرة أو بعد مرتين وتلاته أو بعد محاولة, ممكن تدوق / منهاء مل عهل وتروح وتقعد سنة تدور على المعنى اللذيذ اللي 
أنت عيشته ده متلاقیهش وتدور عليه تابي ويجي بنسبة ۰ ۷/ ۳۰ / ۰ ۱/ واظب» ومع الوقت والزمن ستتمكن. 


يقول ابن القيم -عليه رحمة الله--: "والمصلي يبنبغي أن يكون راجيا بصلاته الثواب, كما يخاف من تقصيره العقاب. وينبغي للمصلي أن يحضر 
قلبه عند کل شىء من الصلاة فإذا مع نداء المؤذن ع ب فليمثا النداء للقيامة ويشمر للإجابة ولينظر ماذا يكيب وبأي بدن ج حضر ". لما تسمع 
كعيء د oro CO Vo e»‏ 4< و N TTA 0 ٠.‏ ها اه ET‏ وق و م هو وه ف هات ۳ 

الأذان تذكر واستمع يوم تاد المُتاد من مَکانِ قربب* يَوْمَ يَسمَعود الصْيْحَة باحق » ذلك يوم الروج” إنا حن ڪيي وَعميت وَإِلِيْنَا المصير* 
يَوْمَ تَشَقَقْ الْأَرْضُ عَنْهُمْ سِرَاعًا ء ذَلِكَ حَشْرٌ عَلَيْنَا يَسِيد" ق١4:‏ 44. يقول الشيخ -عليه رحمة الله- "وينبغي للمصلي أن يحضر قلبه عند كل 
شيء من الصلاة فإذا سمع نداء المؤذن فليمثل النداء للقيامة" يعني مش القضية إن هو الإنسان يدخل في الصلاة "الله أكبر" ويبدأ يدور على 
قلبه يجيبه منين ويحضر قلبه, ده محتاج يحضر قلبه من بعيد؛ من الأول خالص من عند الأذان؛ عيب كثير من الأخوة لما الأذان يأذن وهو نايم 
أو راقد أو بيتكلم أو بيلعب أو بيهزر أو بيشتغل, والإقامة؟ فاضل لسه تلت ساعة على الإقامة, يا ابني النداء النداء الأذان» عشان كده 
كتير منا بتضيع منه تكبيرة الإحرام بالراحة مع شديد الأسف. فلابد أن تستعد للصلاة من قبلهاء تحضر قلبك من قبلها. 

ابن حجر في البخاري في شرح البخاري على حديث "إذا أتيتم الصَّلاة فَأتوها بِالوَقارٍ والسّكينة"" فقال فيه دليل على أنه يعتمد للسير إلى 
الصلاة ما يعتمد للصلاة؛ لأن المطلوب للصلاة السكينة والوقار. ومطلوب في السير إلى الصلاة السكينة والوقار. سبحان الله وأنت رايح 
تصلي. لكن تفاجاً أن الأخوة في المسجد لعب وقريج وهما واقفين في الصف, اصطفواء ده بيزغد ده وده بيزق ده وده بيدوس على رجل ده 
وده يشد ده من ضهره وده يعمله في ودنه. طب إنت بتهرج قبل الصلاة واحنا هندخل في الصلاة تجيب قلب منين بقي في الصلاة» تستحضر 






^ أخرجه البخاري ومسلم 

قلبك قبل الصلاة كما ينبغي. يعني هو جُعل الوقت اللي بين الأذان والإقامة عشان دي» شرعَت السنن المستحبات اللي هي قبل الصلوات 
بين كل أذانين صلاة: يعني ما بين الأذان والإقامة صلاة؛ لتهيئة القلب للصلاة. 


يقول الشيخ: "فإذا مع نداء المؤذن فليمثل النداء للقيامة" يتذكر يوم القيامة هيعمل إيه؟ ويشمر للإجابة. "ولينظر ماذا يجيب وبأي بدن 
يحضر وإذا ستر عورته فليعلم أن المراد من ذلك تغطية فضائح بدنه عن الخلق". أصل شكله وهو عريان وحش أوي. "ي ني آَم قَدْ أَنرلنَا 
عَلَيْكُمْ ِيَاسا يُوَارِي 17 وَرِيِشَا وَلِنَانُ التَقَوَى ذْلِكَ خَيْرٌ ' الأعراف:5؟: سبحان الملك شكله وهو عريان شكل قبيح, فاللبس اللي احنا 
بتلبسه ده تجمل "خُذُوا زِينَئَكُمْ عِندَ كُلّ مَسْجِدٍ" الأعراف:2*1 يبقى وإنت بتتجمل للمسجد ودي محتاجة برضه كلام تاني» فأدب السعي 
للمساجد عشان الأخوة اللي تلاقيه جاي المسجد بترننج سوت» إنت يا ابني رايح رايح نادي؟ رايح تلعب كورة؟ واللي جاي ببيجامة النوم» 
واللي جاي بجلابيه اللي هي نص كم العبايات اللي طلعت جديدة دي للقعاد في البيت أو في وقت التخفف من الثياب. فين التزين للّه؟ 

ابن عباس اشترى قميص ب 5٠ ٠‏ درهم يصلي فيه. يقوم فيه الليل لله يقول: "إن أحق من تين له ربي". إنت لو رايح تزور مش عارف مين, 
والا تعمل إيه والا تقابل مينء هتلبس وتتزين وأما تروح تقابل ربنا أي حاجة وخلاص! أي حاجة وخلاص! 

قبل كده وأنا صغير روحت مرة ألعب تنسء فالمدرب كنت لابس تريننج فقالى: يا ابنى ما ينفعش كده, اللي عايز يلعب تنس؛ يلبس تدس. 
يلبس تدس يعني إيه؟ لازم لما البنطلون الأبيض والفانلة البيضاء والكاب الأبيض» ده تنس. 

فكذلك اللي عايز دين يلبس دينء قال عبد الله بن مسعود: "لا يشبه الزي الزي حت يُشبه القلب القلب" محتاجين نتزين للصلاة؛ ولا نتزين 
يا جماعة ونأخذ زينتنا ع الآخر نتذكر إن احنا زينا الظاهر» والباطن؟ كده شكلك حلو وحليوة طيب وجوه؟ "إنَّ الله لا يَنْظَرٌ إلى صُوَرَكُمْ 
وأَمُوالِكُم ولكِن يَنْظْرٌ إلى قُلُوبَكُمْ وأَغْمالِكُنْ"'٠‏ "فإذا ستر عورته, فليعلم أن المراد من ذلك تغطية فضائح بدنه عن الخلق". افهم النقطة 
دي؛ إن القلع اللي تحت منه سوءات» يعني المرأة اللي بتبين عورتًا دي سوءات» سوءة. اللهم استرنا ولا تفضحنا يا رب. واستر عورات 
المسلمين. 


"تغطية فضائح بدنه عن الخلق؛ فليذكر عورات باطنه» وفضائح سره التي لا يطلع عليها إلا الخالق وليس لها عنه ساتر". 

ياادي الفضيحة اللهم الشملنا بسترك الجميل؛ واجعل تحت الستر ما ترضى به عنا. هي دي المأساة هتستر قلبك عن ربنا إزاي؟ إزاي تستر 
عيوبك عن نظر الله؟ إزاي؟ إزاي؟ يااادي الفضيحة واااسؤاتاه واافضيحتاه أمام ربي إن لم يعفٌ عني. إنما يُكفْرْهَا الندم والحياء والخوف. يبقى 
هنا القميص والفائلة والسروال والعمامة تستر عورات البدن تستر سوءات البدن, وهناك الندم والحياء والخوف تستر عورات الباطن. استمكل 
اللقاء القادم أحبكم في الله والسلام عليكم ورحمة الله. 


'١‏ صحيح مسلم 

